**STASJON 6: ABRAHAM**

|  |  |
| --- | --- |
| Spørsmål 1:Abraham bodde i Ur i Kaldea. Der talte Gud til Abraham. Hva ba han Abraham om å gjøre? | *Svar 1:**Han ba Abraham om å reise fra landet sitt til et land som Gud ville vise ham.* |
| Spørsmål 2:Gud gav Abraham et løfte som det kanskje kunne være vanskelig å tro på fordi Abraham og kona hans Sara var så gamle. Hvilket løfte var det? | *Svar 2:**At Abraham skulle få barn og bli til et stort folk.* |

|  |  |
| --- | --- |
| Spørsmål 3:Hvem var Hagar og Ismael? | *Svar 3:**Hagar var en slavekvinne som Abram fikk sønnen Ismael med. Det var Sara som hadde oppfordret Abraham til å få barn med slavekvinnen, siden Sara selv ikke hadde fått noen barn.* |
| Spørsmål 4:Gud opprettet en pakt med Abraham og avtalte et paktstegn. Hva gikk pakten ut på, og hva var paktstegnet? | *Svar 4:**Pakten gikk ut på at Gud ville være Gud for Abraham og hans etterkommere, gjøre dem til et stort folk og gi dem landet Kanaan. Paktstegnet var at alle guttebarn i Abrahams slekt skulle omskjæres når de var åtte dager gamle.* |

|  |  |
| --- | --- |
| Spørsmål 5:Hvem var Isak? | *Svar 5:**Isak var sønnen til Abraham og Sara som ble født da de var rundt hundre år gamle.* |
| Spørsmål 6:I fortellingen om Abraham får vi høre at Gud setter Abraham på prøve. Hvilken prøve ble Abraham satt på, og hvordan gikk det? | *Svar 6:**Gud ba Abraham om å ofre sin sønn Isak, og Abraham hørte på Gud og var villig til å gjøre det Gud ba ham om. Slik bestod Abraham prøven. En Herrens engel stanset Abraham fra å ofre Isak, og Abraham ofret i stedet en vær som brennoffer til Herren.* |